KOMISSION ASETUS (ETY) N:o 72/81,
annettu 12 päivänä tammikuuta 1981,
pellavan- ja hampunvarsien myyntisopimusten kehyssäännösten tietyistä yksityiskohtaisista säännöistä annetun asetuksen (ETY) N:o 1215/71 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon pellava- ja hamppualan yhteisestä markkinajärjestelystä 29 päivänä kesäkuuta 1970 annetun neuvoston asetuksen (ETY) N:o 1308/70(), sellaisena kuin se on viimeksi muutettuna asetuksella (ETY) N:o 814/76(),
ottaa huomioon pellavan- ja hampunvarsien myyntiä koskevien sopimusten kehyssäännöksistä 22 päivänä maaliskuuta 1971 annetun neuvoston asetuksen (ETY) N:o 620/71() ja erityisesti sen 5 artiklan 2 kohdan,
sekä katsoo, että
komission asetuksen (ETY) N:o 1215/71() 1 artiklassa annetaan säännöksiä sellaisen tapauksen varalle, että asetuksen (ETY) N:o 620/71 5 artiklan 1 kohdassa säädettyjä tietoja ei ole sopimuksessa,
muiden kuin pellavaisten lyhdelankojen käytöstä on vakavia haittoja ostajalle; sopimuspuolten välisten lyhdelankoja koskevien riitojen välttämiseksi olisi annettava säännöksiä sellaisen tapauksen varalle, että lyhdelankojen käyttöön liittyviä tietoja ei ole sopimuksessa, ja
rasvojen hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 1215/71 1 artiklaan seuraava:
"f) pellavan osalta hinta viittaa tuotteeseen, joka on sidottu pellavaisilla lyhdelangoilla; jos käytetään muita lyhdelankoja, sopimushintaa lasketaan kahdella prosentilla."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan ensimmäisen kerran vuonna 1981 korjattuun pellavaan.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä tammikuuta 1981.